**בית הספר לבריאות הציבור באוניברסיטת בן גוריון בנגב**

ברוכים הבאים וברוכות הבאות לאתר בית הספר לבריאות הציבור

בית הספר לבריאות הציבור באוניברסיטת בן גוריון הוקם בשנת 2019 והוא כולל בתוכו שלוש מחלקות ומגוון תכניות: המחלקה לבריאות הציבור, המחלקה לניהול מערכות בריאות והמחלקה לניהול מצבי חירום ואסון. כמו כן, ניתן ללמוד אצלנו בתכניות הייחודיות בתחומי גרנטולוגיה, סוציולוגיה של הבריאות, מנהיגות בבריאות, ועוד.

בית הספר לבריאות הציבור יכשיר את דור העתיד של החוקרים.ות, הקלינאים.יות, מעצבי.ות וקובעי.ות מדיניות בתחום בריאות הציבור ומנהל רפואי, תוך שימת דגש על האתגרים הייחודיים ברמה הקהילתית, האזורית, הלאומית והבינלאומית, בשגרה ובמצבי חירום. בית הספר פועל מתוך מחויבות לערכים של רב-תחומיות, שיתוף פעולה, בינלאומיות, מחקר פורץ דרך והוראה חדשנית ועדכנית תוך מיקוד חברתי ואנושי.

ייחודיות בית הספר היא גישתו האינטרדיסציפלינריות, המחברת בין גישות שונות ומגוונות, עם א.נשי מקצוע מתחומים שונים, וחיבור ייחודי לנגב ולצרכיו הבריאותיים והקהילתיים. אם בריאות הציבור, קידום בריאות וניהול מערכות בריאות זורם בדמך, מקומך איתנו!

דבריו של יו"ר בית הספר, פרופ' נדב דוידוביץ,["על בריאות הציבור בימי קורונה ואחריהם: ממדע למדיניות"​](https://edit.bgu.ac.il/fohs/PublicHealth_School/Documents/%D7%9E%D7%90%D7%9E%D7%A8%20%D7%A0%D7%93%D7%91.pdf)

​​

בבית הספר לבריאות הציבור ישנן חמש מחלקות/תכניות:

1. ​[בריאות הציבור](https://in.bgu.ac.il/fohs/publichealth_department/Pages/default.aspx)
2. [ניהול מערכות בריאות](https://in.bgu.ac.il/fohs/hsm/Pages/default.aspx)
3. [רפואת חירום: מוכנות ומענה למצבי חירום ואסון](https://edit.bgu.ac.il/fohs/PublicHealth_School/MA_Emergency/Pages/default.aspx)
4. התכנית בגרונטולוגיה
5. סוציולוגיה של הבריאות

חזון בית הספר

בית הספר לבריאות הציבור של הפקולטה למדעי הבריאות באוניברסיטת בן גוריון בנגב שואף להיות מוביל בתחומו בישראל ובעולם. בית הספר יכשיר את דור העתיד של החוקרים, הקלינאים, מעצבי וקובעי מדיניות בתחום בריאות הציבור ומנהל רפואי, תוך שימת דגש על האתגרים הייחודיים ברמה הקהילתית, האזורית, הלאומית והבינלאומית, בשגרה ובמצבי חירום. בית הספר יפעל מתוך מחויבות לערכים של רב-תחומיות, שיתוף פעולה, בינלאומיות, מחקר פורץ דרך והוראה חדשנית ועדכנית תוך מיקוד חברתי ואנושי.

יישום החזון מושתת על שלושה יסודות:

1. מצוינות במחקר - עלייה בכמות ובאיכות הפרסומים, יצירת שיתופי פעולה במחקרים רב תחומיים, פיתוח תרבות של זכייה במענקי מחקר תחרותיים ומיקוד בתחומי מחקר מוגדרים תוך מינוף היתרונות היחסיים של בית הספר.
2. מצוינות בהוראה - מיקוד בקשר עם הסטודנטים ופיתוח מסלולי לימוד רב תחומיים וייחודיים, בצד תכניות הוראה בינלאומיות.
3. מנהיגות והשפעה - תרומה במישור הלאומי והבינלאומי לקידום בריאות הציבור, השפעה על הגורמים ההתנהגותיים, חברתיים, סביבתיים,ארגוניים, מדיניים וכלכליים הקשורים לבריאות הציבור, תוך חיזוק שיתופי פעולה עם גורמים ודמויות מפתח המשפיעים על קבלת ההחלטות במערכת הבריאות.